जब मुलायम सिंह की विरासत शिवपाल के बजाय अखिलेश को मिली तो शिवपाल इसमें राजी थे, राजी हैं मगर पार्टी और सरकार में भी वह अभी भी एक सुपर पावर हैं यह साबित बनाए रखना है। साथ ही यह भी संदेश नहीं देना कि शिवपाल समूची सरकार को डिस्टर्ब कर रहे हैं। यही संतुलन साधने के लिए अपने दोनों विभागों के माध्यम से शिवपाल सिंह स्पीड में काम कर रहे हैं। माया सरकार में यह दोनों ही विभाग नसीमुददीन के पास थे। दोनों ही विभागों में उन्हीं के लाये गए अधिकारी कर्मचारी काबिज हैं। उन्हीं के खास ठेकेदार और माफिया जमे हैं। जब तक नसीमुद्दीन के फैलाए संजाल को तोड़ नहीं दिया जाता तब तक विभागों को सही ढंग से चलाया नहीं जा सकता। यह चिंता भी शिवपाल सिंह को है, अगर उनके विभागों में कोई गड़बड़ी हुई तो भतीजे की कैबिनेट के अन्य मंत्री पीठ पीछे खिल्ली उड़ाएंगे, इसीलिए वह खुद को सुपर बनाए रखना चाहते हैं, तभी विभागीय सक्रियता पूरे मंत्रिमंडल में सबसे ज्यादा इन्हीं की है। शिवपाल के सामने यह स्थिति संकट की तरह है, जिससे वह निजात पाने को हाथ पैर मार रहे हैं।